
ГОДИШЕН ОТЧЕТ

ЗА ДЕЙНОСТТА НА ИНСПЕКТОРАТА НА МИНИСТЕРСТВО НА ЕЛЕКТРОННОТО УПРАВЛЕНИЕ ЗА 2024 ГОДИНА
(резюме)


Годишният отчет за дейността на инспектората на Министерство на електронното управление отразява резултатите от работата на звеното, като следва основните положения, залегнали в Стратегическия план за периода 2023 –2026 година и утвърдения Годишен план за дейността през 2024 година.
Съгласно Годишния план за дейността на инспектората през 2024 г., пред звеното са поставени следните оперативни цели:
· законосъобразно и ефективно функциониране на административните звена на Министерството на електронното управление (МЕУ) и на Второстепенния разпоредител с бюджет към министъра на електронното управление (ВРБ) – Изпълнителна агенция „Инфраструктура на електронното управление“ (ИАИЕУ);
· предотвратяване на нарушения на нормативните и вътрешноведомствените актове и предлагане на мерки за отстраняване на констатирани нарушения;
· превенция на корупцията, на корупционни прояви и нередности.
· повишаване на качеството при предоставяне на административни услуги в Министерството на електронното управление и в Изпълнителна агенция „Инфраструктура на електронното управление“.
За постигане на поставените цели, през 2024 г. инспекторатът изпълни планираните проверки в Годишния план за дейността през 2024 г. – 4 броя и възложените 4 броя извънпланови проверки.
За резултатите от извършените проверки са изготвени доклади, в които се съдържат конкретни изводи, заключения и препоръки за предотвратяване на нарушения при функционирането на администрацията на МЕУ и на ИАИЕУ и за подобряване работата на проверяваните обекти/административни звена. С докладите са предложени промени в 5 вътрешноведомствени актове. 
След одобрението им, копия от докладите/извадки от тях са изпратени на ръководителите на съответните структури/на съответните длъжностни лица за изпълнение на препоръките. 
Предприети са действия за контрол на изпълнението на дадените препоръки. 
[bookmark: _GoBack]От служителите в инспектората са изготвени и предложени за одобрение 11 обобщени доклада за извършени проверки по Закона за противодействие на корупцията (ЗПК), като са проверени 40 броя декларации за несъвместимост (чл. 49, ал. 1, т. 1 ЗПК); 15 броя декларации за промяна в декларираните обстоятелства в декларациите за несъвместимост (чл. 49, ал. 1, т. 3 ЗПК) и за срочното подаване на 214 броя декларации за имущество и интереси (чл. 49, ал. 1, т. 2 ЗПК) и 3 броя декларации да промяна в частта „Интереси“ (чл. 49, ал. 1, т. 4 ЗПК).
През 2024 г. служителите в Инспектората изготвиха и предложиха за утвърждаване Антикорупционен план на Министерството на електронното управление и на Изпълнителна агенция „Инфраструктура на електронното управление“ за 2024 година. Същият е утвърден от министъра на електронното управление на 31.01.2024 г. 
В изпълнение на разпоредбата на чл. 6, ал. 5 от Насоките за съставянето на антикорупционни планове е изготвен шестмесечен отчет за изпълнение на мерките от антикорупционния план за 2024 г., одобрен от министъра на електронното управление на 16.07.2024 г.
Като мярка за публичност, утвърденият антикорупционен план и одобреният шестмесечен отчет за неговото изпълнение са публикувани на официалната интернет страница на министерството и на Изпълнителна агенция „Инфраструктура на електронното управление.
	Служителите от звеното успешно преминаха обучения за повишаване на административния капацитет, ефективността от дейността и професионалната си квалификация.

